કોંગ્રેસના વરિષ્ઠ નેતા સદાનંદ સિંહે જણાવ્યું કે, ગત ચૂંટણીમાં ભભુઆ બેઠક પર RJD અથવા કોંગ્રેસ પાર્ટી બન્નેમાંથી કોઈના ઉમેદવાર ઉભા નહતા. જેથી આ વખતે ત્યાંની રાજકીય સ્થિતિ જોતાં આ બેઠક કોંગ્રેસના ફાળે જવી જોઈએ કારણકે અહીંથી કોંગ્રેસ પહેલાં સાત વખત જીતી ચૂકી છે. જ્યારે RJD ફક્ત બેવાર અહીંથી જીતી છે. સામાજીક સમીકરણ જોઈએ તો આ બેઠક કોંગ્રેસ પાર્ટી માટે યોગ્ય છે, જેથી આ બેઠક કોંગ્રેસને જ મળવી જોઈએ એમ કોંગ્રેસના વરિષ્ઠ નેતા સદાનંદ સિંહનું માનવું છે.